Արմեն Գրիգորյան (գրող)

**Արմեն Նիկոլայի Գրիգորյան** (), գրող, մանկագիր։  *«Կանը և կախարդական բանալու գաղտնիքը»,* *«Արիջա»* և *«Օպերայի Բակում»* գրքերի հեղինակն է։ Նրա հեքիաթները, պատմվածքները, կոմիքսները  տպագրվել են տարբեր գրական թերթերում և կայքերում, հեքիաթները բեմադրվել երեխաների կողմից։

## Կենսագրություն
Արմեն Գրիգորյանը ծնվել է 1987 թվականի հոկտեմբերի 20-ին, Երևանում։ 2004թ. ավարտել է Երևանի Վ.Մայակովսկու անվան թիվ 7 միջնակարգ դպրոցը և ընդունվել Եվրոպական տարածաշրջանային ակադեմիայի տեղեկատվական տեխնոլոգիաների կառավարման բաժին։ Ստանալով բակալավրի աստիճան՝ անցել է ծառայության ՀՀ ոստիկանության ներքին զորքերում։ Ավարտելով ծառայությունն, իր ուժերը փորձել է ֆինանսաբանկային ասպարեզում, 2010 թվական անցնելով Ֆինանսաբանկային քոլեջի «բանկային գործ» դասընթացը՝ հետագայում աշխատելով որպես վարկային մասնագետ։ 2013 թվականին ընդունվել է Հայ-ռուսական (սլավոնական) համալսարանի շվեյցարական բիզնեսի դպրոց, որն ավարտել է և բիզնեսի կառավարման մագիստրոսի աստիճան է ստացել։ 2014 թվականից աշխատանքի է անցել «Հիբրիդ սոլյուշնս» ՍՊԸ-ում՝ որպես ծրագրի ղեկավար։ «Կինոքննադատ» ֆեյսբուքյան էջի հեղինակն ու խմբագիրն է, Հայ-ռուսական երիտասարդական մշակութային կենտրոնի կինոակումբի ղեկավարն է։ 2020 թվականի Արցախյան 44-օրյա պատերազմի մասնակից է։
[մինի|2023, [Մխիթար Սեբաստացի կրթահամալիր|«Մխիթար Սեբաստացի» կրթահամալիրի Հարավային դպրոց-պարտեզ։ Սիրադեղյանական օրերի շրջանակում հանդիպում ժամանակակից մանկագիր Արմեն Գրիգորյան հետ]]
մինի|Արիջա հեքիաթի ընթերցանություն Նոր գրախանութում

## Անձնական կյանք
Պետական գործիչ, ճգնաժամային հաղորդակցության և տեղեկատվության կառավարման փորձագետ և լրագրող, փրկարարական ծառայության գեներալ-մայոր Նիկոլայ Գրիգորյանի որդին է։

Արմեն Գրիգորյանն ամուսնացած է, ունի երկու երեխա՝ Մարին ու Նարեկը։

## Ստեղծագործական կենսագրություն
Արմեն Գրիգորյանը ստեղծագործում է հեքիաթ, ֆենթըզի, մանկական պատմվածք ժանրերում։ Գրել է պատմվածքներ, սցենարներ, բանաստեղծություններ, հեքիաթներ, տպագրվել է Գրեթերթում, Արձագանք գրական-մշակութային հանդեսում, Ակտուալ արվեստ ամսագրում և Գրանիշում։

Արմեն Գրիգորյանի գրքերը պարբերաբար հայտնվել են «Երևանյան բեսթսելեր» նախագծի ցանկում։

2014 թվականին Երիտասարդ սցենարիստների մրցույթին ակտիվ մասնակցության և հետաքրքիր գաղափարով հանդես գալու համար ստացել է պատվոգիր։

2020 թվականին «Ժամանակակից հեքիաթը՝ համայնքաբնակ փոքրիկներին/Առցանց հարթակ» ծրագրի շրջանակներում Արմեն Գրիգորյանի «Կանը և կախարդական բանալու գաղտնիքը» հեքիաթի հիման վրա պատրաստվել է գունաստվերային ինտերակտիվ ներկայացում։

2025 թվականին «Օպերայի Բակում»-ը ներառվել է *Koreez* համադպրոցական առցանց մրցույթի «Իմ ընկեր Ալենը» ընթերցանության մրցույթի ցանկում և գրքի հազարավոր օրինակներ են վաճառվել։ Արմենպրես լրատվական գործակալության *«Երևանյան բեսթսելեր»* հատուկ նախագծի մանկական գեղարվեստական ստեղծագործությունների լավագույն տասնյակում ներառվել է մի քանի ամիս շարունակ։

## Հրատարակած գրքեր
* «Կանն ու կախարդական բանալու գաղտնիքը», «Անտարես», *2015* թվական։
* «Արիջա», հեղինակային, *2018* թվական։
* «Հեքիաթ քաջ տղայի մասին» կոմիքս, Ակտուալ արվեստ հրատարակչություն, *2018* թվական։
* «Օպերայի Բակում», Մանկապատանեկան գրականություն, «Դավինչի», *2024* թվական։

մինի|295x295փքս|Օպերայի Բակում
«Օպերայի բակում» գիրքը հայ երեխաների մասին է։ Նարեկն ու Մարին սովորում են համակարգչային խաղեր ստեղծել և այդ ընթացքում հայտնվում Աստրալային կախարդական գոտում, որտեղ արձանները շարժվում են և խոսում, իսկ հրաշքները սովորական են։ Գիրքը նախատեսված է դպրոցահասակ երեխաների համար։ Այն Ձեզ ու Ձեր երեխաներին կտեղափոխի կախարդական նոր աշխարհ ու կօգնի ճանաչել հայ մեծանուն գրողների, նկարիչների և դերասանների։
մինի|2024, «Գլոբալ Բրիջ» կրթահամալիր, հանդիպում աշակերտների հետ

## Ծանոթագրություններ

[մինի|2016, [Իվետա Մուկուչյանը երեխաներին է ներկայացնում «Կանը և կախարդական բանալու գաղտնիքը»]]

## Արտաքին հղումներ
* «Կանը և կախարդական բանալու գաղտնիքը» գրքի շնորհանդեսը
* «Արիջա». պատմություն ճանապարհորդության, սիրո ու պայքարի մասին
* «Օպերայի բակում». ուսուցողական հեքիաթ-պատումը Աստրալային գոտի կտեղափոխի գիրքն ընթերցողներին
* Նոր հայ մանկագրություն
* «Հեքիաթներ գրելու համար կյանքի մեծ փորձ ունենալն անպայման չէ». Արմեն Գրիգորյան
* Խորհուրդ են տալիս հայտնիները
* Արմեն Գրիգորյանի  հրապարակումները Գրանիշում
* «Օպերայի բակում» գրքի շնորհանդեսը
* Արմեն Գրիգորյանի «Կանը և կախարդական բանալու գաղտնիքը» հեքիաթի հիման վրա պատրաստված գունաստվերային ինտերակտիվ ներկայացումը
* Սիրադեղյանական օրերի շրջանակում հանդիպում ժամանակակից մանկագիր Արմեն Գրիգորյան հետ:
* Առավոտ լուսո հարցազրույց. Արմեն Գրիգորյան
* Մանկապատանեկան գրականություն. Արմեն Գրիգորյան, «Օպերայի բակում», Հատուկ նախագծեր, «Արմենպրես»
* Հեքիաթներ ստեղծելու բարդության ու ամենապահանջկոտ ընթերցողներին՝ երեխաներին գոհացնելու մասին '''BRAVO.am'''-ին պատմել է երիտասարդ գրող Արմեն Գրիգորյանը

Կատեգորիա:Հայ գրողներ
Կատեգորիա:Հայ մանկագիրներ